cyanic-selkie/wikianc huggingface dataset:
हमज़ा यूसुफ
परिचय
यूसुफ भी पूर्व-आईएसआईएस नेता अबू बक्र अल-बगदादी को एक खुले पत्र के हस्ताक्षरकर्ताओं में से एक था जिसने आतंकवादी संगठन द्वारा प्रचारित सिद्धांतों का खंडन किया था।
द गार्जियन ने यूसुफ को "यकीनन पश्चिम का सबसे प्रभावशाली इस्लामी विद्वान" कहा है, और द न्यू यॉर्कर पत्रिका ने भी उन्हें "शायद पश्चिमी दुनिया में सबसे प्रभावशाली इस्लामी विद्वान" कहा है। उन्हें के शीर्ष 50 में सूचीबद्ध किया गया हैअम्मान, जॉर्डन में रॉयल इस्लामिक स्ट्रैटेजिक स्टडीज सेंटर द्वारा संकलित एक वार्षिक प्रकाशन 500 सबसे प्रभावशाली मुस्लिम (मुस्लिम 500 के रूप में भी जाना जाता है), जो दुनिया के सबसे प्रभावशाली मुसलमानों को रैंक करता है।
हमजा अपनी पत्नी लिलियाना ट्रुजिलो-हैनसन के साथ रहते हैं और उनके पांच बच्चे हैं।
इंटरफेथ
युसुफ यूएई द्वारा आयोजित मुस्लिम समाजों में शांति को बढ़ावा देने के लिए फोरम में भाग लेते हैं। उन्होंने यूएई की बढ़ती सहिष्णुता और बहु-विश्वास पहलों को अपनाने और अबू धाबी में एक बहु-विश्वास केंद्र बनाने की योजना के लिए प्रशंसा की।
हाटकेश्वर
नागर ब्राह्मणो के कुलदेव -हाटकेश्वर महादेव मर्यार्हाघंत्दिलिडग हाटकेनविनिर्मितम ख्यार्तियास्यति सर्वत्रपाताले हाटकेश्वरम
हाटकेश्वर मन्दिर - .......गुजरात के पुरा ग्रंथो में उल्लेख मिलता है कि वडनगर (चमत्कारपूर) की भूमि राजा द्वारा आभार -चिह्न के रूप में नागरो को भेंट किया था। राजा को एक हिरन को मारकर स्वयम व् अपने पुत्रो को खिलने कर्ण गल्य्त्व मुनि द्वारा एक अभिशाप के कारण जो श्वेत कुश्त हो गया राजा ने नागर सभा से करुना की याचना की, कृनाव्र्ट धरी नागर ने rajaके कष्टों का जड़ी बूटियों और प्राकृतिक दवाओं ...के अपने ज्ञान की मदद से इलाज किया गया। राजा चमत्कारपूर (देश जहाँ वडनगर स्थित है) देश नागरो को दान में देना चाह, परन्तु अपनी करुना का मूल्य न लगाने के कर्ण राजा का इनाम स्वीकार नहीं किया ! नागर ब्राह्मण के 72 परिवार उच्च सिद्धांतों, के थे जिन्होंने दान स्वीकार नही किया राजा चमत्कार की रानी से अनुनय के बाद छह परिवारों ने उपहार स्वीकार कर लिया, परन्तु 66 परिवार जिन्होंने रजा का उपहार स्वीकार नहीं किया अपना देश त्याग चले गए और उनके वंशज साठ गाडियों में अपना कुनबा लेकर चले थे इसीसे सठोत्रा गोत्र के कहलाये ! आज भी वे अपने त्याग ओर आदर्शो के कारण श्रद्धेय हैं। ! एक अन्य किवदन्...ती जो की नागर समाज के तीर्थ पुरोहितो की पोथी के अनुसार यह है की गुजरात के तत्कालीन नवाब नासिर-उद-दीन (महमूद शाह) ई.स. 1537- 1554 के लगभग धर्म परिवर्तन, मुस्लिम वंश में कन्या देना एवं जागीर और सरकारी कामकाज में गैर मुस्लिमो की बेदखली से क्षुब्ध हो गुजरात छोड़ कर मालवा और राजस्थान की और पलायन किया,
साठ बैलगाड़ी में अपना सब कुछ वही छोड़ रात ही रात एकसाथ पलायन करने से साठोत्रा कहलाये ! कहते हैं यात्रा में एक दिन जिस स्थान से मालवा और राजस्थान के दोराहे पर कन्थाल और कालीसिंध के तट पर जिस बैलगाड़ी मे अपने साथ अपने इष्ट व् कुलदेव भगवान हाटकेश्वर का चलायमान शिवलिंग स्वरूप (जिसे वडनगर के प्राचीन व् स्वयम्भू हाटकेश्वर मंदिर में उत्सव एवं शोभायात्राओ में नगर में निकला जाता था) को रात्रि विश्राम के बाद प्रात: सभी चलने को उद्यत हुए तो जिस बैलगाड़ी मे भगवान हाटकेश्वर मुर्तिस्वरूप विराजमान थे बहुत कोशिश के बाद भी आगे नही चला पाए, प्रभु की इच्छा जान सभी नागर जन वही अपने इष्ट देव की पूजन करने लगे! संयोगवश उसी रात महाराणा उदयसिंग को स्वप्न में भगवान हाटकेश्वर के दर्शन हुए और आज्ञा दी की तुम्हारे राज्य की सीमा पर मेरे प्रिय जन भूखे है जाकर उन ब्रहामणों को अन्न आदि दो, महाराणा ने तुरंत अपने स्थानीय प्रतिनिधि को सूचित किया, जब महाराणा उदयसिंग के प्रतिनिधी ने अपने दूतो को आज्ञा दी ओर उन्होंने नागर जनों को भोजन अन्न व् गाये देना चाहा तो उन सभी ने कहा जब तक हमारे इष्ट देव को स्थापित नही कर देते तब तक अन्न नही लेंगे, जब महाराणा उदयसिंग को पता लगा तो उन्होंने सभी नागर को राजभटट की उपाधी दी!तथा राजपुरोहित को भेज कर सोयत कलां में शिवलिंग स्थापित करवाकर गो, भूमि और भोजन आदि की व्यवस्था की ! प्रति वर्ष हाटकेश्वर जयंती पर इसी स्थान पर सभी एकत्र होकर परस्पर मिलेंगे ऐसा विमर्श कर तथा यहाँ मन्दिर स्थान पर एक स्वजन को पूजन में नियुक्त कर, यही से सभी नागर जन अपनी अपनी आजीविका की तलाश में आगे बढ़े, आज उन्ही पुण्य श्लोक पूर्वजो और अपने इष्ट व् कुलदेव भगवान हाटकेश्वर की कृपा से आज हम सब पूर्णत:कुशल मंगल है! भगवान् हाटकेश्वर सदा अपनी करूणा कृपा हम सब पर बनाये रखें!
भारतीय इतिहास की समयरेखा
यह भारतीय इतिहास की समयरेखा है, जिसमें भारत और इसके पूर्ववर्ती राज्यों में महत्वपूर्ण कानूनी और क्षेत्रीय परिवर्तन और राजनीतिक घटनाएं शामिल हैं। पाकिस्तान, बांग्लादेश एवं भारत एक साझा इतिहास के भागीदार हैं, इसलिए भारतीय इतिहास की इस समय रेखा में सम्पूर्ण भारतीय उपमहाद्वीप के इतिहास की झलक है।
पाषाण युग
पाषाण युग इतिहास का वह काल है जब मानव का जीवन पत्थरों (संस्कृत - पाषाणः) पर अत्यधिक आश्रित था। उदाहरनार्थ पत्थरों से शिकार करना, पत्थरों की गुफाओं में शरण लेना, पत्थरों से आग पैदा करना इत्यादि। इसके तीन चरण माने जाते हैं; पुरापाषाण काल, मध्यपाषाण काल एवं नवपाषाण काल जो मानव इतिहास के आरम्भ (२५ लाख साल पूर्व) से लेकर काँस्य युग तक फैला हुआ है।
मेहरगढ़ सभ्यता (७०००-३३०० ई पूर्व)
मेहरगढ़ पुरातात्विक दृष्टि से महत्वपूर्ण एक स्थान है जहाँ नवपाषाण युग (७००० ईसा-पूर्व से 33०० ईसा-पूर्व) के बहुत से अवशेष मिले हैं। यह स्थान वर्तमान बलोचिस्तान (पाकिस्तान) के कच्ची मैदानी क्षेत्र में है। यह स्थान विश्व के उन स्थानों में से एक है जहाँ प्राचीनतम कृषि एवं पशुपालन से सम्बन्धित साक्ष्य प्राप्त हुए हैं। इन अवशेषों से पता चलता है कि यहाँ के लोग गेहूँ एवं जौ की खेती करते थे तथा भेड़, बकरी एवं अन्य जानवर पालते थे। ".
सिंधु घाटी की सभ्यता (२८००-१९०० ई पूर्व)
हड़प्पा सभ्यता(३३००-१७०० ई.पू.) विश्व की प्राचीन नदी घाटी सभ्यताओं में से एक प्रमुख सभ्यता थी। यह सिंधु घाटी सभ्यता और सिंधु-सरस्वती सभ्यता के नाम से भी जानी जाती है। इसका विकास सिंधु और घघ्घर/हकड़ा (प्राचीन सरस्वती) के किनारे हुआ। मोहनजोदड़ो, कालीबंगा, चन्हुदडो, रन्गपुर्, लोथल, धोलावीरा, राखीगढ़ी, दैमाबाद, सुत्कन्गेदोर, सुरकोतदा और हड़प्पा इसके प्रमुख केन्द्र थें। ब्रिटिश काल में हुई खुदाइयों के आधार पर पुरातत्ववेत्ता और इतिहासकारों का अनुमान है कि यह अत्यंत विकसित सभ्यता थी और ये शहर अनेक बार बसे और उजड़े हैं।
वैदिक काल (१५००-५०० ई पूर्व)
वैदिक काल प्राचीन भारतीय संस्कृति का एक काल खंड है, जब वेदों की रचना हुई थी। हड़प्पा संस्कृति के पतन के बाद भारत में एक नई सभ्यता का आविर्भाव हुआ। इस सभ्यता की जानकारी के स्रोत वेदों के आधार पर इसे वैदिक सभ्यता का नाम दिया गया। वैदिक काल को दो भागों ऋग्वैदिक काल (1500- 1000 ई. पू.) तथा उत्तर वैदिक काल (1000 - 700 ई. पू.) में बांटा गया जाता है।
प्राचीन भारत (५०० ईसा पूर्व- ५५० ईस्वी)
१००० ई पू के पश्चात १६ महाजनपद उत्तर भारत में मिलते हैं। ५०० ईसवी पूर्व के बाद, कई स्वतंत्र राज्य बन गए| उत्तर में मौर्य वंश, जिसमें चन्द्रगुप्त मौर्य और अशोक सम्मिलित थे, ने भारत के सांस्कृतिक पटल पर उल्लेखनीय छाप छोडी | १८० ईसवी के आरम्भ से, मध्य एशिया से कई आक्रमण हुए, जिनके परिणामस्वरूप उत्तरी भारतीय उपमहाद्वीप में इंडो-ग्रीक, इंडो-स्किथिअन, इंडो-पार्थियन और अंततः कुषाण राजवंश स्थापित हुए | तीसरी शताब्दी के आगे का समय जब भारत पर गुप्त वंश का शासन था, भारत का "स्वर्णिम काल" कहलाया| दक्षिण भारत में भिन्न-भिन्न समयकाल में कई राजवंश चालुक्य, चेर, चोल, कदम्ब, पल्लव तथा पांड्य चले | विज्ञान, कला, साहित्य, गणित, खगोल शास्त्र, प्राचीन प्रौद्योगिकी, धर्म, तथा दर्शन इन्हीं राजाओं के शासनकाल में फ़ले-फ़ूले।
मध्यकालीन भारत
12वीं शताब्दी के प्रारम्भ में, भारत पर मुसलानों के आक्रमण करने और विजयी होने के पश्चात, उत्तरी व केन्द्रीय भारत का अधिकांश भाग दिल्ली सल्तनत के शासनाधीन हो गया; और बाद में, अधिकांश उपमहाद्वीप मुगल वंश के अधीन। दक्षिण भारत में विजयनगर साम्राज्य शक्तिशाली निकला। हालांकि, विशेषतः तुलनात्मक रूप से, संरक्षित दक्षिण में, अनेक राज्य शेष रहे अथवा अस्तित्व में आये।
17वीं शताब्दी के मध्यकाल में पुर्तगाल, डच, फ्रांस, ब्रिटेन सहित अनेकों युरोपीय देशों, जो कि भारत से व्यापार करने के इच्छुक थे, उन्होनें देश में स्थापित शासित प्रदेश, जो कि आपस में युद्ध करने में व्यस्त थे, का लाभ प्राप्त किया। अंग्रेज दुसरे देशों से व्यापार के इच्छुक लोगों को रोकने में सफल रहे और १८४० ई तक लगभग संपूर्ण देश पर शासन करने में सफल हुए। १८५७ ई में ब्रिटिश इस्ट इंडिया कम्पनी के विरुद्ध असफल विद्रोह, जो कि भारतीय स्वतन्त्रता के प्रथम संग्राम से जाना जाता है, के बाद भारत का अधिकांश भाग सीधे अंग्रेजी शासन के प्रशासनिक नियंत्रण में आ गया।
१९३७ में अंग्रेजों ने बर्मा को भारत से अलग कर दिया। १९४२ में भारत छोड़ो आन्दोलन हुआ। १९४३ में आजाद हिन्द फौज ने बर्मा सीमा की तरफ से अंग्रेजों के विरुद्ध संघर्ष किया। १९४६ में भारतीय नौसेना ने अंग्रेजों के विरुद्ध विद्रोह हुआ।
ईसा पूर्व
2500-1800 : सिंधु घाटी सभ्‍यता
1500-1000 : वैदिक सभ्यता
540 : महावीर का जन्‍म वैशाली के पास कुण्डलग्राम मैं
327-326 : भारत पर एलेक्‍जेंडर का हमला। इसने भारत और यूरोप के बीच एक भू-मार्ग खोल दिया
322 : चंद्रगुप्त मगध की राजगद्दी पर बैठा
313 : जैन परंपरा के अनुसार चंद्रगुप्‍त का राज्‍याभिषेक
305 : चंद्रगुप्‍त मौर्य के हाथों सेल्‍युकस की पराजय
273-232 : अशोक का शासन
261 : कलिंग की विजय
145-101 : एलारा का क्षेत्र, श्रीलंका के चोल राजा
58 : विक्रम संवत् का आरम्‍भ
ईसवी
78 : शक संवत का आरम्‍भ
120 : कनिष्‍क का राज्‍याभिषेक
320 : गुप्‍त युग का आरम्‍भ, भारत का स्‍वर्णिम काल
380 : विक्रमादित्‍य का राज्‍याभिषेक
405-411 : चीनी यात्री फाहयान की यात्रा
415 : कुमार गुप्‍त-1 का राज्‍याभि‍षेक
455 : स्‍कंदगुप्‍त का राज्‍याभिषेक
606-647 : हर्षवर्धन का शासन
712 : सिंध पर पहला अरब आक्रमण
985 : चोल शासक राजाराज का राज्‍याभिषेक
998 : सुल्‍तान महमूद का राज्‍याभिषेक
1001 : महमूद गजनी द्वारा भारत पर पहला आक्रमण, जिसने पंजाब के शासक जयपाल को हराया था
1025 : महमूद गजनी द्वारा सोमनाथ मंदिर का विध्‍वंस
1192 : तराई का दूसरा युद्ध
1206 : दिल्‍ली की गद्दी पर कुतुबुद्दीन ऐबक का राज्‍याभिषेक
1210 : कुतुबुद्दीन ऐबक की मृत्‍यु
1221 : भारत पर चंगेज खान का हमला (मंगोल का आक्रमण)
1240 : रजिया सुल्‍तान की मृत्‍यु
1296 : अलाउद्दीन खिलजी का हमला
1316 : अलाउद्दीन खिलजी की मृत्‍यु
1325 : मोहम्‍मद तुगलक का राज्‍याभिषेक
1336 : दक्षिण में विजयानगर साम्राज्‍य की स्‍थापना
1351 : फिरोजशाह का राज्‍याभिषेक
1398 : तैमूरलंग द्वारा भारत पर हमला
1469 : गुरुनानक का जन्‍म
1494 : फरघाना में बाबर का राज्‍याभिषेक
1497-98 : वास्‍को-डि-गामा की भारत की पहली यात्रा (केप ऑफ गुड होप के जरिए भारत तक समुद्री रास्‍ते की खोज)
1526 : पानीपत की पहली लड़ाई, बाबर ने इब्राहिम लोदी को हराया; बाबर द्वारा मुगल शासन की स्‍थापना
1527 : खानवा की लड़ाई, बाबर ने राणा सांगा को हराया
1539 : शेरशाह सूरी ने हुमायूं का हराया और भारतीय का सम्राट बन गया
1540 : कन्‍नौज की लड़ाई
1545: कालिंजर का युद्ध
1555 : हुमायूं ने दिल्‍ली की गद्दी को फिर से हथिया लिया
1556 : पानीपत की दूसरी लड़ाई
1565 : तालीकोट की लड़ाई
1576 : हल्‍दीघाटी की लड़ाई- राणा प्रताप ने अकबर को हराया
1582 : दिवेर-छापली का युुद्ध
1582 : अकबर द्वारा दीन-ए-इलाही की स्‍थापना
1597 : राणा प्रताप की मृत्‍यु
1600 : ईस्‍ट इंडिया कंपनी की स्‍थापना
1605 : अकबर की मृत्‍यु और जहाँगीर का राज्‍याभिषेक
1606 : गुरु अर्जुन देव का वध
1611 : नूरजहाँ से जहांगीर का विवाह
1616 : सर थॉमस रो ने जहाँगीर से मुलाकात की
1627 : छत्रपती शिवाजी महाराजांचा जन्‍म और जहांगीर की मृत्‍यु
1628 : शाहजहां भारत के सम्राट बने
1631 : मुमताज महल की मृत्‍यु
1634 : भारत के बंगाल में अंग्रेजों को व्‍यापार करने की अनुमति दे दी गई
1659 : औरंगजेब का राज्‍याभिषेक, शाहजहाँ को कैद कर लिया गया
1665 : औरंगजेब द्वारा छत्रपती शिवाजी महाराज को कैद कर लिया गया
1680 : छत्रपती शिवाजी महाराजांचा मृत्‍यु झाला
1707 : औरंगजेब की मृत्‍यु
1708 : गुरु गोबिंद सिंह की मृत्‍यु
1739 : नादिरशाह का भारत पर हमला
1757 : प्‍लासी की लड़ाई, लॉर्ड क्‍लाइव के हाथों भारत में अंग्रेजों के राजनीतिक शासन की स्‍थापना
1761 : पानीपत की तीसरी लड़ाई, शाहआलम द्वितीय भारत के सम्राट बने
1764 : बक्‍सर की लड़ाई
1765 : क्‍लाइव को भारत में कंपनी का गर्वनर नियुक्‍त किया गया
1767-69 : पहला मैसूर युद्ध
1770 : बंगाल का महान अकाल
1780 : महाराजा रणजीत सिंह का जन्‍म
1784 : पिट्स अधिनियम
1793 : बंगाल में स्‍थायी बंदोबस्‍त
1799 : चौथा मैसूर युद्ध ; टीपू सुल्‍तान की मृत्‍यु
1800 – 1900
1809 : अमृतसर की संधि
1827: महात्मा जोतिबा फुले जन्म
1829 : सती प्रथा को प्रतिबंधित किया गया
1830 : ब्रह्म समाज के संस्‍थापक राजाराम मोहन राय की इंग्‍लैंड की यात्रा
1833 : राजाराम मोहन राय की मृत्‍यु
1839 : महाराजा रणजीत सिंह की मृत्‍यु
1839-42 : पहला अफगान युद्ध
1845-46 : पहला अंग्रेज-सिक्‍ख युद्ध
1852 : दूसरा अंग्रेज-बर्मा युद्ध
1853 : बांबे से थाने के बीच पहली रेलवे लाइन और कलकत्‍ता में टेलीग्राफ लाइन खोली गई
1857 : स्‍वतंत्रता का पहला संग्राम (या सिपाही विद्रोह)
1861 : रबीन्‍द्रनाथ टैगोर का जन्‍म
1869 : महात्‍मा गांधी का जन्‍म
1875 : स्वामी दयानन्द सरस्वती द्वारा आर्य समाज की स्थापना
1889 : जवाहरलाल नेहरु का जन्‍म
1897 : सुभाष चंद्र बोस का जन्‍म
1891 : डा. भीम राव अंबेडकर का जन्‍म
1900 से भारत की स्वतंत्रतता तक
1904 : तिब्‍बत की यात्रा
1905 : लॉर्ड कर्जन द्वारा बंगाल का पहला बंटवारा
1906 : मुस्लिम लीग की स्‍थापना
1911 : दिल्‍ली दरबार- ब्रिटिश के राजा और रानी की भारत यात्रा- दिल्‍ली भारत की राजधानी बनी
1914 : पहले विश्‍व युद्ध की शुरुआत
1916 : मुस्लिम लीग और कांग्रेस द्वारा लखनऊ समझौते पर हस्‍‍ताक्षर
1918 : पहले विश्‍व युद्ध की समाप्ति
1919 : मताधिकार पर साउथबरो कमिटी, मांटेग्‍यू-चेम्‍सफोर्ड सुधार- अमृतसर में जालियाँवाला बाग हत्‍याकांड
1927 : साइमन कमीशन का बहिष्‍कार, भारत में प्रसारण की शुरुआत
1929 : लॉर्ड ऑर्वम समझौता, लाहौर कांग्रेस में पूर्ण स्‍वतंत्रता का प्रस्‍ताव पास
1930 : सविनय अवज्ञा आंदोलन की शुरुआत- महात्‍मा गांधी द्वारा दांडी मार्च (अप्रैल 6, 1930)
1931 : गांधी-इर्विन समझौता
1935 : भारत सरकार अधिनियम पारित
1937 : प्रांतीय स्‍वायतता, कांग्रेस मंत्रियों का पदग्रहण, अम्ग्रेजों ने बर्मा को भारत से अलग कर दिया।
1941 : रबीन्‍द्रनाथ टैगोर की मृत्‍यु, भारत से सुभाष चंद्र बोस का पलायन
1943-44 : नेताजी सुभाष चंद्र बोस ने प्रांतीय आजाद हिंदू हुकूमत, भारतीय राष्‍ट्रीय सेना की स्‍थापना की और बंगाल में अकाल
1945 : लाल‍ किले में आईएनए का ट्रायल, शिमला समझौता और द्वितीय विश्‍व युद्ध की समाप्ति
1946 : ब्रिटिश कैबिनेट मिशन की भारत यात्रा- केंद्र में अंतरिम सरकार का गठन
1947 : भारत का विभाजन व स्वतंत्रता
1947 से भारत की स्वतंत्रतता के बाद का इतिहास
1947 : 15 अगस्त को देश को अंग्रेजों की गुलामी से निजात मिली।
1948 : 30 जनवरी को महात्मा गाँधी की हत्या। इसी वर्ष भारतीय हॉकी टीम ने लंदन ओलिंपिक में स्वर्ण पदक जीता।
1950 : 26 जनवरी को भारत गणतंत्र बना। संविधान लागू।
1951 : देश की पहली पंचवर्षीय योजना लागू।
1952 : देश में पहले आम चुनाव। कांग्रेस 489 में से 364 सीटें जीतकर सत्ता पर काबिज। हेलसिंकी ओलिंपिक में भारतीय हॉकी टीम को स्वर्णिम सफलता।
1954 : भारत और चीन के बीच पंचशील समझौता।
1956 : राज्यों का पुनर्गठन।
1960 : भारत और पाकिस्तान में सिंधु जल समझौता।
1962 : अक्टूबर में चीन ने भारत पर हमला किया। नवंबर में चीन का दूसरा हमला। आजादी की फिजा में साँस ले रहे देश के युवकों के लिए पहली गंभीर चुनौती।
1963 : भारत ने पहला रॉकेट प्रक्षेपण किया।
1964 : जवाहरलाल नेहरू की मौत। लालबहादुर शास्त्री प्रधानमंत्री बने।
1965 : कश्मीर को लेकर भारत और पाकिस्तान के बीच दूसरी जंग।
1966 : लालबहादुर शास्त्री का निधन। इंदिरा गाँधी देश की पहली महिला प्रधानमंत्री बनीं। ऑपरेशन फ्लड की शुरुआत।
1967 : हरित क्रांति की शुरुआत।
1969 : कांग्रेस का विभाजन। बैंकों का राष्ट्रीयकरण। पहली सुपरफास्ट रेलगाड़ी राजधानी एक्सप्रेस नई दिल्ली से हावड़ा के बीच दौड़ी। रेलवे की एक बड़ी उपलब्धि।
1971 : भारत और पाकिस्तान के बीच जंग। बांग्लादेश का उदय। पाकिस्तान की करारी हार।
1974 : 18 मई 1974 को पोखरन में परमाणु परीक्षण कर भारत छठी परमाणु ताकत बना।
1975 : प्रधानमंत्री इंदिरा गाँधी ने देश में आपातकाल की घोषणा की। जयप्रकाश नारायण, जॉर्ज फर्नांडीस और अटलबिहारी वाजपेयी सहित कई विपक्षी नेता गिरफ्तार। प्रेस की आजादी पर प्रतिबंध। भारत के पहले उपग्रह आर्यभट्ट का प्रक्षेपण। फिल्म शोले ने बॉक्स आफिस के सारे कीर्तिमान तोड़े।
1976 : भारत और पाकिस्तान के बीच समझौता एक्सप्रेस शुरू।
1978 : भारत की पहली परखनली शिशु दुर्गा (कनुप्रिया अग्रवाल) का जन्म।
1979 : अनुभव के अभाव में पहली गैर कांग्रेसी सरकार का पतन। वंचितों और पीड़ितों की मदद के लिए मदर टेरेसा को नोबेल पुरस्कार।
1980 : विमान दुर्घटना में संजय गाँधी की अप्रत्याशित मौत। राजीव गाँधी का भारतीय राजनीति में पदार्पण। प्रकाश पादुकोण ने भारत के लिए पहली बार आल इंग्लैंड ओपन बैडमिंटन टूर्नामेंट जीता। मास्को ओलिंपिक में भारत को हॉकी का स्वर्ण।
1981 : टोमोरिल का संश्लेषण कर भारतीय चिकित्सा विज्ञानियों ने बड़ी सफलता हासिल की।
1982 : भारत ने नवें एशियाई खेलों का सफल आयोजन किया। देश में रंगीन टेलीविजन की शुरुआत।
1983 : भारतीय क्रिकेट टीम ने वेस्टइंडीज को हराकर पहली बार विश्वकप जीता। भारत का अपना पहला बहुउद्देश्यीय संचार और मौसम उपग्रह इन्सेट-1बी प्रक्षेपित। मारुति-800 सड़कों पर उतरी।
1984 : ऑपरेशन ब्लू स्टार के तहत आतंकवादियों के सफाए के लिए स्वर्ण मंदिर में सेना का प्रवेश। सिख अंगरक्षक के हाथों प्रधानमंत्री इंदिरा गाँधी की हत्या। देश भर में सिख विरोधी दंगे। भोपाल में यूनियन कार्बाइड संयंत्र में जहरीली गैस के रिसाव से हजारों की मौत। राकेश शर्मा अंतरिक्ष में जाने वाले पहले भारतीय बने।
1985 : दक्षिण एशियाई क्षेत्रीय सहयोग संगठन की स्थापना। भारतीय क्रिकेट टीम ने ऑस्ट्रेलिया को हराकर विश्व क्रिकेट श्रृंखला जीती। कनाडा के टोरंटो से मुंबई आ रहा एयर इंडिया का विमान 329 यात्रियों के साथ दुर्घटनाग्रस्त।
1986 : नई शिक्षा नीति लागू चेन्नई में एड्स का पहला मामला सामने।
1987 : बोफोर्स तोप सौदे को लेकर राजीव गाँधी दागदार। भारत के पहले ग्रैंडमास्टर विश्वनाथन आनंद विश्व जूनियर शतरंज चैंपियन।
1988 : सतह से सतह पर मार करने वाले पृथ्वी प्रक्षेपास्त का सफल परीक्षण।
1990 : मंडल आयोग की सिफारिशें लागू। देश में केबल और सैटेलाइट टेलीविजन की शुरुआत।
1991 : श्रीपेरूंबदूर में आत्मघाती हमले में राजीव गाँधी की मौत। देश में आर्थिक सुधारों की शुरुआत। देश के पहले सुपर कंप्यूटर परम का निर्माण।
1992 : अयोध्या में विवादित ढाँचा ध्वस्त। शेयर बाजार में हर्षद मेहता का हजारों करोड़ रुपए का घोटाला।
1993 : मुंबई में श्रृंखलाबद्ध बम विस्फोट सैकड़ों की मौत। भारत में निजी विमान सेवा का संचालन शुरू।
1994 : सुष्मिता सेन ने ब्रह्मांड सुंदरी का खिताब जीता। ऐश्वर्य राय विश्व सुंदरी बनीं। पीएसएलवी की सफल उड़ान।
1995 : देश में मोबाइल सेवा शुरू।
1997 : मदर टेरेसा का देहांत। पहली भारतीय महिला अंतरिक्ष यात्री कल्पना चावला कोलंबिया से अंतरिक्ष रवाना।
1998 : भारत ने एक और परमाणु परीक्षण किया। पश्चिमी देशों की भृकुटी तनी।
1999 : भारत और पाकिस्तान के बीच शांति वार्ता की कोशिशों के बीच कारगिल में भारत और पाकिस्तान की सेना में फिर टकराव। पाकिस्तान की करारी हार। इंडियन एयरलाइंस का अगवा विमान तीन आतंकवादियों की रिहाई के बाद छोड़ा गया।
2001 : देश के लोकतंत्र के हस्ताक्षर संसद भवन पर आतंकी हमला। गुजरात में भूकंप। हजारों की मौत।
2002 : गोधरा रेलवे स्टेशन पर साबरमती एक्सप्रेस पर हमले के बाद गुजरात में सांप्रदायिक हिंसा। गुजरात के अक्षरधाम मंदिर पर हमला। दिल्ली मेट्रो की शुरुआत।
2003 : अंतरिक्ष यात्रियों को लेकर लौट रहा कोलंबिया दुर्घटनाग्रस्त। कल्पना चावला की मौत।
2004 : सुनामी के कहर से दक्षिण भारत के राज्यों में भीषण तबाही। 35 हजार की मौत। राज्यवर्धनसिंह राठौर ने एथेंस ओलिंपिक की निशानेबाजी स्पर्धा में भारत के लिए पहला व्यक्तिगत रजत जीता।
2005 : जम्मू-कश्मीर में प्रलंयकारी भूकंप में हजारों लोगों की मौत। लाखों बेघर।
2006 : मुंबई में शृंखलाबद्ध बम धमाके, सैकड़ों की मौत।
2007 : प्रतिभा पाटिल देश में पहली महिला राष्ट्रपति बनी। अमेरिका के साथ महत्वपूर्ण परमाणु करार।
कामेश्वर सिंह
महाराजा कामेश्वर सिंह बहादुर (28 नवम्बर, 1907 – 1 अक्टूबर, 1962) 1929 से 1952 तक दरभंगा राज के जमींदार थे। वे अपनी दानशीलता के लिये प्रसिद्ध थे।
भारत के रजवाड़ों में दरभंगा राज का अपना खास ही स्थान रहा है। दरभंगा राज बिहार के मिथिला क्षेत्र में लगभग 6,200 किलोमीटर के दायरे में था। इसका मुख्यालय दरभंगा शहर था। इस राज की स्थापना मैथिल ब्राह्मण जमींदारों ने 16वीं सदी की शुरुआत में की थी। ब्रिटिश राज के दौरान तत्कालीन बंगाल के 18 सर्किल के 4,495 गांव दरभंगा नरेश के शासन में थे। राज के शासन-प्रशासन को देखने के लिए लगभग 7,500 अधिकारी बहाल थे।
खेलों का संरक्षण
वह 1935 में दरभंगा में स्थापित अखिल भारतीय फुटबॉल महासंघ के संरक्षक थे। उन्होंने कलकत्ता (कोलकाता) में दरभंगा कप टूर्नामेंट शुरू किया था, जिसमें लोहार, पेशावर, मद्रास (चेन्नई), दिल्ली, जयपुर, मुंबई (बॉम्बे), अफगानिस्तान और इंग्लैंड टीमें शामिल थीं, ने भाग लिया। उन्होंने लहेरियासराय पोलो स्टेडियम सहित 4 इनडोर और आउटडोर स्टेडियम बनाए।  रखरखाव की कमी के कारण अब इनमें से कोई भी स्टेडियम मौजूद नहीं है।
जीवनी
वह दरभंगा राज के राजा महाराजाधिराज सर रामेश्वर सिंह गौतम के पुत्र थें। उनका जन्म 28 नवंबर 1907 को दरभंगा में एक मैथिल ब्राह्मण परिवार में हुआ था।  वह 3 जुलाई 1929 को अपने पिता की मृत्यु के बाद, दरभंगा राज की अपनी संपत्ति के सिंहासन के उत्तराधिकारी हुए।
वह उस टीम का सदस्य थें जिसने 1930-31 में आयोजित पहले दौर की टेबल कांफ्रेंस के पहले दौर के लिए लंदन का दौरा किया था।
वे वर्ष 1933-1946 तक, 1947-1952 तक भारत की संविधान सभा के सदस्य रहे। सी.ई.ई. से उनका उत्थान हुआ और 1 जनवरी 1933 को भारतीय साम्राज्य के सबसे प्रतिष्ठित आदेश का नाइट कमांडर बनाया गया।
1934 के नेपाल-बिहार भूकंप के बाद, उन्होंने राज किला नामक एक किले का निर्माण शुरू किया, जो स्मृति को याद दिलाने के लिए था, जब ब्रिटिश राज ने महाराजा कामेश्वर सिंह को "मूल राजकुमार" की उपाधि से सम्मानित करने की घोषणा की। यह ठेका कलकत्ता की एक फर्म को दिया गया था और 1939-40 में काम जोरों पर था।  मुकदमे की वजह से सभी सुरक्षात्मक उपायों के साथ किले के तीन किनारों का निर्माण किया गया था क्योंकि मुकदमेबाजी और उच्च न्यायालय से स्थगन आदेश था।  स्वतंत्रता के बाद भारत सरकार द्वारा देशी रॉयल्टी के उन्मूलन के साथ, किले पर काम छोड़ दिया गया था।
भारत की स्वतंत्रता के बाद, उन्हें झारखंड पार्टी के उम्मीदवार के रूप में 1952-1958 संसद सदस्य (राज्य सभा) के रूप में चुना गया और 1960 में फिर से निर्वाचित हुए और 1962 में अपनी मृत्यु तक राज्य सभा के सदस्य रहे।
1929-1962 ई. तक वे मैथिल महासभा के अध्यक्ष भी रहे और श्री भारत धर्म महामंडल के अध्यक्ष भी।
वह बिहार लैंडहोल्डर्स एसोसिएशन के आजीवन अध्यक्ष थे और अखिल भारतीय लैंडहोल्डर्स एसोसिएशन और बंगाल लैंडहोल्डर्स एसोसिएशन के अध्यक्ष के रूप में भी कार्य किया। इसके अलावा, उन्हें स्वतंत्रता-पूर्व युग के बिहार यूनाइटेड पार्टी के अध्यक्ष के रूप में चुना गया था।  और बिहार में कृषि संकट के महत्वपूर्ण वर्षों के दौरान अपनी नीति को निर्देशित किया।
लोकोपकारक
विंस्टन चर्चिल के चचेरे भाई क्लेयर शेरिडन द्वारा मनाए गए महात्मा गाँधी का भंडाफोड़ करने वाले वे भारत के पहले व्यक्ति थे। बस्ट को भारत के वाइसराय, लॉर्ड लिनलिथगो को गवर्नमेंट हाउस (अब राष्ट्रपति भवन) में प्रदर्शित करने के लिए प्रस्तुत किया गया था।  इसे महात्मा गाँधी ने 1940 में लॉर्ड लिनलिथगो को लिखे पत्र में स्वीकार किया था।
उन्होंने बनारस हिंदू विश्वविद्यालय के एक कुलपति की सेवा की, जिसमें उनके पिता सर रामेश्वर सिंह प्रमुख लाभार्थी थे।  उन्होंने 1939 में विशेष बैठक की अध्यक्षता की, जब मदन मोहन मालवीय जी ने स्वेच्छा से बीएचयू के चांसलर और राधाकृष्णनवास के पद पर सर्वसम्मति से पद छोड़ दिया।
1930 में, सर कामेश्वर सिंह ने, शाब्दिक भाषा को प्रोत्साहित करने के लिए रुपए एक लाख और पटना विश्वविद्यालय को बीस हजार का दान दिया।
भारत की स्वतंत्रता के बाद, 1951 में, जब काबगघाट स्थित मिथिला स्नोतकोटर शोध संस्थान (मिथिला पोस्ट-ग्रेजुएट रिसर्च इंस्टीट्यूट) की स्थापना हुई, उस समय भारत के पहले राष्ट्रपति डॉ राजेंद्र प्रसाद की पहल पर महाराजा कामेश्वर थे। सिंह ने दरभंगा में बागमती नदी के किनारे स्थित 60 एकड़ भूमि और आम और लीची के पेड़ों के एक बगीचे को इस संस्था को दान कर दिया। उन्होंने परोपकार के एक प्रमुख कार्य में, 30 मार्च 1960 को एक समारोह में उपहार दिया, संस्कृत विश्वविद्यालय शुरू करने के लिए उनके आनंद बाग पैलेस, अब उनका नाम कामेश्वर सिंह दरभंगा संस्कृत विश्वविद्यालय के रूप में रखा गया।
उद्योगपति
कामेश्वर सिंह, जिन्हें अपने पिता की विरासत विरासत में मिली, ने विभिन्न उद्योगों में अपनी हिस्सेदारी को और बढ़ाया। उन्होंने चीनी, जूट, कपास, कोयला, रेलवे, लोहा और इस्पात, विमानन, प्रिंट मीडिया, बिजली और अन्य उत्पादों का उत्पादन करने वाले 14 व्यवसायों को नियंत्रित किया।
उनके द्वारा नियंत्रित कुछ प्रमुख कंपनियाँ थीं:- दरभंगा एविएशन (उनके स्वामित्व वाली एक एयरलाइन कंपनी); द इंडियन नेशन एंड आर्यावर्त-अखबार, थैकर स्पिंक एंड कंपनी; एक प्रकाशन कंपनी, अशोक पेपर मिल्स, सकरी शुगर फैक्ट्री और पंडौल शुगर फैक्ट्री, रामेश्वर जूट मिल्स, दरभंगा डेयरी फार्म्स, दरभंगा मार्केटिंग कंपनी, दरभंगा लहोरियासराय इलेक्ट्रिक सप्लाई कॉर्पोरेशन, वॉलफोर्ड, कलकत्ता का ऑटोमोबाइल शोरूम।  इसके अलावा, उन्होंने ब्रिटिश इंडिया कॉरपोरेशन में दूसरों के बीच नियंत्रण या प्रमुख दांव लगाए, जिसमें कानपुर और अन्य हिस्सों में कई मिलों का स्वामित्व था, ऑक्टेवियस स्टील (स्टील, जूट और चाय में विभिन्न हितों वाले एक बड़े समूह);  विलियर्स एंड कंपनी (कोलियरी), उनकी कंपनी, दरभंगा इन्वेस्टमेंट्स के माध्यम से।
महारानी एलिज़ाबेथ द्वितीय की मृत्यु और राजकीय अंतिम संस्कार
8 सितंबर 2022 को, एलिजाबेथ द्वितीय, यूनाइटेड किंगडम की रानी और अन्य राष्ट्रमंडल क्षेत्र और सबसे लंबे समय तक रहने वाली और सबसे लंबे समय तक शासन करने वाले ब्रिटिश साम्रागिन का 96 वर्ष की आयु में स्कॉटलैंड के बाल्मोरल कैसल में निधन हो गया। रानी की मृत्यु पर, उनके सबसे बड़े बेटे, चार्ल्स तृतीय ने तुरंत यूनाइटेड किंगडम के राजा और चौदह अन्य राष्ट्रमंडल क्षेत्रों के रूप में सिंहासन ग्रहण किया। रानी की मृत्यु की आधिकारिक घोषणा 18:30 (ब्रिटिश समय) पर हुई।
एलिजाबेथ के अंतिम संस्कार की घोषणा अभी तक नहीं की गई है।
पार्श्वभूमि
हालाँकि, रानी अपने अधिकांश जीवन के दौरान अच्छे स्वास्थ्य में रही। 2003 में, उन्होंने अपने घुटने की सर्जरी करवाई और वर्ष 2004 में चलने वाली छड़ी का उपयोग करना शुरू कर दिया। 2018 तक, यह बताया गया कि रानी अभी भी अपने घुटनों में दर्द से पीड़ित थी।
2021 और 2022 के दौरान, रानी का स्वास्थ्य खराब होने लगा। अक्टूबर 2021 में, ब्रिटिश मीडिया ने बताया कि 2003 में हुई अपने घुटने की सर्जरी के बाद रानी ने फिर से सार्वजनिक कार्यक्रमों के दौरान छड़ी का उपयोग करना शुरू कर दिया। महारानी को 20 अक्टूबर को रात भर अस्पताल में रहना पड़ा, जिसके परिणामस्वरूप रानी का उत्तरी आयरलैंड का दौरा और ग्लासगो में COP26 शिखर सम्मेलन रद्द कर दिया गया। नवंबर में, रानी की पीठ में मोच आ गई और वह 2021 की राष्ट्रीय स्मरण सेवा में शामिल नहीं हो सकीं।
फरवरी 2022 में, महारानी कोरोना से संक्रमित हो गई। उनके लक्षणों को हल्के और ठंडे के रूप में वर्णित किया गया था, बाद में रानी ने टिप्पणी की कि यह बीमारी "एक व्यक्ति को बहुत थका हुआ और थका देती है"।
महारानी 29 मार्च, को वेस्टमिंस्टर एब्बे में पराजकुमार फिलिप के लिए थैंक्सगिविंग की सेवा में उपस्थित थीं, लेकिन उस महीने की वार्षिक राष्ट्रमंडल दिवस सेवा या अप्रैल में रॉयल मौंडी सेवा में भाग लेने में असमर्थ थीं। मई में, रानी 59 वर्षों में पहली बार संसद का राज्य उद्घाटन नही कर पाई (वह 1959 और 1963 में शामिल नहीं हुईं क्योंकि वह क्रमशः राजकुमार एंड्रयू, यॉर्क के duke और राजकुमार एडवर्ड, वेसेक्स के अल के साथ गर्भवती थीं). उनकी अनुपस्थिति में, वेल्स के राजकुमार (अब चार्लस तृतीय) और कैम्ब्रिज के ड्यूक द्वारा राज्य के सलाहकारों के रूप में संसद खोली गई। जून में, रानी अपनी प्लेटिनम जयंती के लिए धन्यवाद की राष्ट्रीय सेवा में शामिल नहीं हुईं; आधिकारिक सूत्रों ने समारोह के पहले दिन सैन्य परेड के दौरान अपने आधिकारिक जन्मदिन का जश्न मनाते हुए खड़े होने के बाद उनकी "असुविधा" का उल्लेख किया। समारोहों के दौरान, रानी काफी हद तक बालकनी की उपस्थिति तक ही सीमित थी।
अपनी मृत्यु से दो दिन पहले 6 सितंबर को, रानी ने बोरिस जॉनसन के इस्तीफे को स्वीकार कर लिया और परंपरा के साथ ब्रेक में बाल्मोरल कैसल (जहां रानी छुट्टी पर थी) में प्रधान मंत्री के रूप में लिज़ ट्रस को नियुक्त किया; यह आमतौर पर बकिंघम पैलेस में किया जाता था। 7 सितंबर को, उन्हें ट्रस की सरकार में नए मंत्रियों की शपथ लेने के लिए यूनाइटेड किंगडम की प्रिवी काउंसिल की एक ऑनलाइन बैठक में भाग लेने के लिए निर्धारित किया गया था, लेकिन बाद में यह घोषणा की गई कि उनके डॉक्टरों द्वारा आराम करने की सलाह दी गई हैं जिसके कारण बाद में बैठक स्थगित कर दी गई थी।
8 सितंबर
दोपहर करीब 12:30 बजे( ब्रिटिश समर टाइम), बकिंघम पैलेस ने सार्वजनिक रूप से घोषणा की कि डॉक्टरों द्वारा उसके स्वास्थ्य पर चिंता व्यक्त करने के बाद रानी बाल्मोरल कैसल में "चिकित्सकीय देखरेख में" हैं। बयान पढ़ा:"आज सुबह आगे के मूल्यांकन के बाद, महारानी के डॉक्टरों को महामहिम के स्वास्थ्य की चिंता है और उन्होंने उन्हें चिकित्सकीय देखरेख में रहने की सलाह दी है। रानी आराम से बाल्मोरल कैसल में रह रही है।" घोषणा के बाद, चार्ल्स और उनकी पत्नी कैमिला पार्कर बाउल्स, विलियम, चार्ल्स सहित बाल्मोरल कैसल गए। एंड्रयू, राजकुमार एडवर्ड, वेसेक्स के अर्ल और उनकी पत्नी सोफी हेलेन राइस-जोन्स, राजकुमारी ऐनी, और राजकुमार हैरी भी रानी के पास गए, जबकि मेघन मार्केल ने लंदन में रहना चुना। दस मिनट बाद, लगभग 12:40 बजे, यूनाइटेड किंगडम के राष्ट्रीय प्रसारक बीबीसी ने बीबीसी वन पर नियमित प्रोग्रामिंग की बंद कर दिया, ताकि लगातार रानी की स्थिति को कवर किया जा सके, बीबीसी के सभी समाचार पत्रकारों और प्रसारकों ने बाद में काले रंग के कपड़े पहने। दोपहर, उनकी हालत के बारे में विशेष रिपोर्ट यूके के अन्य मुख्य टेलीविजन चैनलों पर चलाई गई, जिनमें आईटीवी, चैनल 4 और चैनल 5 शामिल हैं। वेल्स की राजकुमारी डायना की मृत्यु के बाद लागू किए गए प्रोटोकॉल के अनुसार, बकिंघम पैलेस में संघ के ध्वज को आधा झुका दिया गया था। यह 10 डाउनिंग स्ट्रीट और बालमोरल कैसल में भी आधा झुका हुआ था। क्योंकि नया सम्राट पहले से ही बाल्मोरल कैसल में था जब वह राजा बना।
9 सितम्बर
किंग चार्ल्स तृतीय और क्वीन कंसोर्ट कैमिला ने बाल्मोरल से बकिंघम पैलेस की यात्रा की, जहां उन्होंने द्वार के बाहर शोक मनाने वालों की भीड़ का अभिवादन किया। इसके बाद उन्होंने सार्वजनिक रूप से प्रसारित संदेश में अपनी मां को श्रद्धांजलि देने से पहले प्रधानमंत्री लिज़ ट्रस के साथ व्यक्तिगत रूप से मुलाकात की। राजा चार्ल्स ने अपनी बहन राजकुमारी ऐनी और भाई राजकुमार एडवर्ड के साथ बीबीसी वन के विशेष कार्यक्रम ए ट्रिब्यूट टू हर मेजेस्टी द क्वीन में अपनी मां को श्रद्धांजलि दी. वेस्टमिंस्टर में, सांसद शोक और श्रद्धांजलि के अपने संदेश पढ़ने के लिए एकत्रित हुए।
राजा के रूप में चार्ल्स के पहले संबोधन में, उन्होंने शोक की अवधि की घोषणा की, जो शाही परिवार और शाही परिवार के सदस्यों द्वारा रानी के राजकीय अंतिम संस्कार के सात दिन बाद तक जारी रहने की उम्मीद है। हाइड पार्क में किंग्स ट्रूप, रॉयल हॉर्स आर्टिलरी द्वारा, लंदन के टॉवर पर माननीय आर्टिलरी कंपनी द्वारा, एडिनबर्ग कैसल में रॉयल आर्टिलरी द्वारा, कार्डिफ़ कैसल और स्टोनहेंज में 104 रेजिमेंट, रॉयल आर्टिलरी द्वारा 96-बंदूक की सलामी दी गई। शाही वेबसाइट द्वारा शोक की एक ऑनलाइन पुस्तक भी स्थापित की गई थी। वेस्टमिंस्टर एब्बे, सेंट पॉल कैथेड्रल, विंडसर कैसल और ब्रिटेन के अन्य चर्चों में चर्च की घंटियाँ बजती रहीं।
सेंट पॉल कैथेड्रल में, 18:00 बजे वरिष्ठ राजनेताओं और 2000 लोगों की उपस्थिति के साथ प्रार्थना और शोक की एक टिकट वाली सेवा आयोजित की गई थी। इस समारोह में "गॉड सेव द किंग" का पहला आधिकारिक गायन हुआ।
सुचिटॉनिक प्यार
सुचिटॉनिक प्यार, एक प्यार की परिकल्पना है, जिसे सुचित द्वारा प्रतिपादित किया गया है। सुचित ने प्यार पर गहन विचार करना तब शुरू किया जब उन्होंने अपने एक मित्र को प्यार में दुखी पाया। वे काफी आश्चर्यचकित हुए की आखिर प्यार दुख का कारण कैसे हो सकता है। चूंकि उन्होंने कभी इस दुख को खुद से अनुभव नहीं किया था, अतः अपने मित्र के कहने पर वो भी प्यार में होने वाले दुख को अनुभव किया और पाया कि प्यार वास्तव में एक दुख का कारण है।
उन्होंने प्यार, प्यार में होने वाले दुख और इस दुख की निवृति पर काफी गहन चिंतन किया, इस चिंतन के फलस्वरूप, वे प्रेमत्व को प्राप्त हुए, उस प्रेमानंद को प्राप्त हुए जहां प्यार, उसका कारण, और इससे समुदित दुख अपने ही अस्तित्व में विलीन हो जाता हैं।
सुचिटॉनिक प्यार का केंद्रीय सिद्धांत
सुचित, प्यार और प्रेम को दो अलग अलग चीज़े मानते हैं। वे कहते हैं प्यार दुख रूप है और प्रेम आनंद रूप। प्यार का कारण है और इसका अंत दुख पर होता है। प्रेम का कोई कारण नहीं, इसका कोई अंत नहीं होता ये शाश्वत है और सत चित्त आनंद स्वरूप है। इसे सिर्फ अपरोक्षानुभूति द्वारा ही अनुभव किया जा सकता है। अक्सर लोग इन दोनो शब्दो को एकार्थ मानते है तथा व्याकरण की दृष्टि से भी इन दोनो के अर्थ एक जैसे प्रतीत होते हैं। किन्तु पारमार्थिक दृष्टि से दोनो में काफी अंतर हैं।
कारण के होने पर प्यार रहता है या उत्पन्न होता है, जो उत्पन्न होता है, वो प्यार होता है, जो प्यार है वो सापेक्ष है, जो सापेक्ष है वो वस्तुतः न “सत” है न “असत” है केवल प्रतीति है। इसकी कोई वास्तविक सत्ता नही। प्यार इंद्रियों तथा बुद्धिविकल्पो द्वारा अनुभूत है, अतः जो कुछ भी इंद्रियों द्वारा अनुभूत है वो मात्र सापेक्षिक तथा प्रतीतिक है।
प्यार चक्र/दुःख चक्र/काम चक्र
प्यार कार्य है जो अपने कारण पर निर्भर है और इसका कोई एक कारण नही। इसका पूरा एक कारणकार्य श्रंखला है। प्यार कारण – कार्य श्रंखला का एक हिस्सा है। इस श्रंखला में प्रथम अंग दूसरे अंग का कारण है, और दूसरा अंग तीसरे अंग का। इसी तरह ये श्रंखला आगे बढ़ता रहता है। ये कारणकार्य रूपी प्यार चतुरदश चक्र है जिसे प्यार चक्र, दुख चक्र या काम चक्र कहते हैं। इस श्रंखला के 14 महत्वपूर्ण अंग है –
इस श्रंखला में अविद्या प्रथम है और दुख अंतिम। इस श्रंखला में उत्तर अंग कार्य है और पूर्व अंग कारण है। यदि पूर्व अंग होगा तो उत्तर अंग भी अवश्य होगा। अविद्या इस चक्र का मूल कारण है, इसका कोई कारण नहीं, जब तक अविद्या रहेगी तब तक ये प्यार चक्र यूं ही चलता रहेगा।
अविद्या
अविद्या इस काम चक्र का पहला अंग है, ये अनादि है, इसका कोई कारण नहीं है। इसका नाश केवल विद्या से ही संभव है। लौकिक व्यक्तिगत अज्ञान की निवृत्ति लौकिक सविकल्प बौद्धिक ज्ञान द्वारा हो जाती है। यदि मैं पूर्व में अज्ञात किसी वस्तु का ज्ञान प्राप्त कर लेता हूं, तो इस ज्ञान से मेरी, पूर्व वस्तु की अज्ञानता दूर हो जाती है। किंतु ये अविद्या तो व्यक्तिगत अविद्या नही है। ये तो दुख रूप समस्त ब्रह्माण्ड की जननी है। अतः इसका नाश सविकल्प बौद्धिक ज्ञान से नही हो सकता क्योंकि ये सविकल्प बुद्धि भी स्वयं अविद्या का कार्य है।
सविकल्प बुद्धि स्वयं अविद्या की देन है। इस मूल अविद्या का नाश केवल निर्विकल्प, निरपेक्ष, अपरोक्षानुभूति द्वारा ही संभव है, जिसे आत्मबोध कहते हैं। आत्मबोध के स्थिति में ही व्यक्ति को वास्तविकता से साक्षात्कार होता है। जहां वह अविद्या को तटस्थ होकर देखता है। अविद्या को जान लेना ही अविद्या का नाश है।
किंतु ये बुद्धिविकल्पो द्वारा जानना नही है, क्योंकि ये बुद्धिविकल्प भी अविद्या के कारण ही है। जितने भी कार्य अविद्या के कारण समुदीत होते हैं, उन सभी में अविद्या का प्रभाव विद्यमान होता है। अतः जिसमे स्वयं अविद्या का प्रभाव विद्यमान हो, वो अविद्या को जानने में सहायता कैसे कर सकता है, अतः नही कर सकता।
अविद्या वास्तविकता को देखने नही देता। जब अविद्या शुद्ध निर्विकल्प, निरपेक्ष आत्म तत्व को आवृत्त कर लेती हैं तब वह कलुषित प्रतीत होता है। ये प्रतीति सविकल्प, सापेक्ष, सीमित बुद्धिविकल्प को जन्म देता है। ये सीमित बुद्धिविकल्प विस्मृति को जन्म देता है, जिसके वजह से व्यक्ति स्वयं को भूलने लगता है, जिसके कारण व्यक्ति अपने शुद्ध निर्विकल्प निरपेक्ष, आत्मतत्व को जान नही पाता, और अविद्या के चंगुल में फस जाता है।
अविद्या का कार्य है, व्यक्ति को वास्तविकता से कोसो दूर रखना है। जब भी व्यक्ति स्वयं को जानने की कोशिश करता है, अविद्या प्रभावी हो जाती है और विषयों के प्रति उत्कट राग उत्पन्न कराती है। या यूं कहें, अविद्या के प्रभाव में व्यक्ति स्वयं को जानने में कोई रुचि नहीं लेता, उसे बाह्य विषय ज्यादा आकर्षित करते हैं।
अविद्या का कार्य है, तत्व को उसके वास्तविक रूप में न दिखाकर विकृत रूप में दिखाना। शुद्ध, निरपेक्ष, निर्विकल्प, असीम अद्वैत तत्व को आवृत्त करके बुद्धिविकल्पो के कोटिओ या द्वांदो में सीमित करके सापेक्ष रूप में प्रतीत कराना। अद्वैत को द्वैत में, एक को अनेक में प्रतीत कराना।
कर्म-संस्कार
अविद्या ये कार्य कर्म संस्कारो द्वारा करती है। अविद्या से संस्कार उत्पन्न होता है। संस्कार का अर्थ है, कर्म – संस्कार, अर्थात संस्कारो के रूप में संचित कर्म। कर्म संस्कार “अहम” को जन्म देते हैं।
अहम
जब शुद्ध आत्मतत्व रूपी सूर्य अविद्या रूपी बादल से पूर्णतः ढक जाता है, तो इससे अहम उत्पन्न होता है। अहम कलुषित आत्मतत्व का परिणाम है। अहम का अर्थ है, सीमित, सापेक्ष, सविकल्प, आत्मतत्व। ये आत्मतत्व की कलुषिता सिर्फ एक प्रतीति है, जो अविद्या और कर्म संस्कार के कारण है, वास्तव में आत्मतत्व कभी भी कलुषित नही होता। जब ये प्रतीति होती है तो, उसे इस संसार के सिवाय कुछ भी नजर नही आता, अतः वो इसी को सत्य मानता है जो बाहर दिखाई दे रहा होता है। वो इंद्रियों से अनुभूत सभी चीजों को सत्य मानता है तथा इस सांसारिक विषयों का भोग करना उसका परम लक्ष्य बन जाता है। इन विषयों का भोग करने के लिए वो शरीर की इच्छा करता है।
मनोभौतिक शरीर
वो इन विषयों का भोग अपने शरीर को तृप्त करने के लिए करता है, क्योंकि वो स्वयं को शरीर मानने लग जाता है। स्वयं को शरीर मानने के कारण उसके भीतर अहंकार उत्पन्न होता है। जो मैं मेरा के भाव को जन्म देता है। मनोभौतिक का अर्थ है ” मानसिक भावो और भौतिक पदार्थों के संघात के बना शरीर”। अतः अविद्या – संस्कार निर्मित कारण शरीर से आवृत्त अहम कर्म फल भोगने के लिए (सूक्ष्म या स्थूल) शरीर की इच्छा करता है जिसमे इंद्रिय, मनादि उपकरण लगे हों। अहम से मनोभौतिक संघात उत्पन्न होता है जिसमे अहम प्रविष्ट रहता है। अतः इस प्रकार मनोभौतिक का अर्थ हुआ ” अहम से अनुप्राणित मनोभौतिक शरीर”।
षडिंद्री
मनोभौतिक शरीर से षडिंद्री उत्पन्न होते है। ये छः इंद्री है, पांच बाह्य इंद्रियां और छठा मन या अंतःकरण। इन छहों की संज्ञा शडीद्री है। अहम से अनुप्राणित मनोभौतिक शरीर में रुप, रस, गंध, स्पर्श, तथा शब्द को ग्रहण करने वाली क्रमशः चक्षु, जिह्वा, घ्राण, काय, तथा श्रोत्र नामक ये पांच ज्ञानेंद्रियां और मनोभावों को ग्रहण करने वाली छठी इंद्री मन अंतिंद्रिय है। ये मनोभौतिक शरीर में छः इंद्रियां है जो भोग करने के उपकरण या साधन है। ये इंद्रियां बाह्य संसार से जुड़ने के द्वार है।
स्पर्श
षडिंद्री से स्पर्श उत्पन्न होता है। स्पर्श का अर्थ है, अहमानुप्राणित इंद्रियों का विषयों से संपर्क। इंद्रियों की ये नैसर्गिक प्रवृति होती है वो विषयों से संपर्क करें। इंद्रियां हर वक्त विषयों से संपर्क करने लिए तत्पर रहती है।
वेदना
स्पर्श से वेदना उत्पन्न होता है। वेदना का अर्थ है इंद्रिय- संवेदन या इंद्रियानुभव। वेदना तीन प्रकार की है, सुखरूप, दुखरूप और उदासीन। जब इंद्रियां बाहरी विश्व को स्पर्श करता है तो उससे जो वेदना होती है वो या तो सुखरुप होता है, दुखरुप होता है या उदासीन।
तृष्णा
वेदना से तृष्णा उत्पन्न होता है। तृष्णा का अर्थ है इंद्रियसुखोपभोग की तीव्र इच्छा। विषयों को भोगने की उत्कट इच्छा। विषयानंदपान की तीव्र पिपासा।
वासना
तृष्णा से वासना उत्पन्न होती है। वासना का अर्थ है इंद्रियों को हर वक्त इंद्रियसुखोपभोग में लगाए रखना या लगाए रखने के लिए कार्य करना। वासना दो प्रकार की मानी गई है। एक शुद्ध वासना और दूसरा विकृत वासना। शुद्ध वासना में व्यक्ति स्वयं के लिए कुछ भी करता, वो हर वक्त दूसरो के कल्याण के लिए कार्य करता है, इसी से उसकी इंद्रियों की तृप्ति होती है। किंतु विकृत वासना सदैव स्वयं के लिए होती है, इसमें व्यक्ति हर वक्त स्वयं के लिए कार्य करता है, इसी से उसकी इंद्रियों की तृप्ति होती हैं।
शुद्ध वासना में व्यक्ति प्रेम के करीब होता है, अतः ये शुद्ध वासना उसे प्रेम की तरफ ले जाता है, जो प्रेम की तरफ जाना चाहते हैं उनके लिए ये प्यार चक्र यहीं पर समाप्त हो जाता है। वासना ग्रसित व्यक्ति प्रेम को उपलब्ध नहीं हो सकता। विकृत वासना में व्यक्ति प्यारपूर्ण हो जाता है, अतः ये विकृत वासना व्यक्ति को प्यार से होते हुए अंतिम दुख तक ले जाता है।
काम
विकृत वासना से काम का जन्म होता है। काम का अर्थ है, जननेंद्रीसंवेदनजन्यसुख की तीव्र इच्छा। ऐसे इच्छा रखने वाले व्यक्तियों को कामी या कामातुर कहा जाता है, और व्यक्तियों में काम की इच्छा को कामेच्छा या कामलिप्सा कहा जाता है। सभी इंद्रिय सुखों में जननेंद्री का सुख सर्वोत्तम है। विकृत वासना से ग्रस्त सभी जीवों के लिए कामेच्छा सर्वोपरि है।
स्त्रेच्छा
काम से ग्रस्त व्यक्तियों में स्त्रेच्छा उत्पन्न होती है। स्त्रेच्छा का अर्थ है, स्त्री की इच्छा या स्त्री के प्रति अनुराग। कामी व्यक्ति अपने कामेच्छा को तृप्त करने के लिए स्त्री की इच्छा करता है, ताकि जननेद्रियो को सुख पहुंचाने के लिए संभोग कर सकें।
प्यार
स्त्रेच्छा से प्यार उत्पन्न होता है। उत्पन्न होता है ये कहना सही नही है, वल्कि संभोग की अपेक्षा रखकर उसे उत्पन्न किया जाता है। प्यार एक भ्रम है, जो कामी व्यक्तियों द्वारा उत्पन्न किया गया है ताकि वो स्त्री को प्राप्त कर अपनी कामेच्छा पूरी कर सकें या पुरुष को प्राप्त कर स्त्री अपनी कामेच्छा पूरी कर सके। प्यार एक पुल की तरह है, जिसका निर्माण व्यक्ति खुद करता है, और उस पर खुद ही चल कर स्त्री के शरीर को प्राप्त करता है या प्राप्त करने की कोशिश करता है ताकि वो अपने जननेद्रियों को शांत कर सकें। प्यार नामक भ्रम की रचना संभोग करने के लिए किया गया है, चाहे इसकी रचना स्त्री करे या पुरुष, प्यार दोनों पर सामान रूप से लागू होता है। प्यार संभोग को वैध बनाता है, बिना प्यार का संभोग अवैध समझा जाता है। संभोग की इच्छा को मन में रखकर प्यार की रचना की जाती है।
प्यार व्यवहार
प्यार, प्यार व्यवहार को जन्म देता हैं। प्यार व्यवहार का अर्थ है, ऐसा व्यवहार जिससे स्त्री को प्रसन्न किया जा सकें। प्यार व्यवहार में ये विश्वास दिलाया जाता है कि वो व्यक्ति उस स्त्री से प्यार करता है। स्त्री को प्यार रूपी भ्रम में फंसाने के लिए व्यक्ति, स्त्री के सभी जरूरतों का ख्याल रखता है, उसके पसंद ना पसंद का ख्याल रखता है। स्त्री को हर वक्त खुश रखना, उसे घूमना फिराना, वस्तुएं उपहार में देना, बड़ी बड़ी वादाएं करना, परवाह करने का दिखावा करना, कामुक वार्ता करना, इत्यादि प्यार व्यवहार में शामिल है।
दु:ख
प्यार व्यवहार से दुख उत्पन्न होता है। जब व्यक्ति को प्यार व्यवहार में इतना मेहनत करने के बावजूद भी सफलता नहीं मिलती तब उसे दुख की प्राप्ति होती है। स्त्री के प्रति असमंजस की स्थिति व्यक्ति को हर पल दुख देता है। प्यार व्यवहार में किया गया सभी संभव कृत्य व्यक्ति को हर पल सुख/दुख का अनुभव कराती रहती है। प्यार व्यवहार में असफलता व्यक्ति को घोर दुख और अवसाद में डाल देती है। कुछ मामलों में ये दुख असहनीय होकर क्रोध का रूप ले लेती है, और हत्या या आत्महत्या जैसे परिणामों को जन्म देती हैं। अतः प्यार सभी दुखो में एक दुख का कारण है।
ये चक्र तब तक चलता रहेगा, जब तक व्यक्ति अविद्या से ग्रसित है। चाहे स्त्री हो या पुरुष, ये प्यार चक्र दोनों पर सामान रूप से लागू होता है, क्यूंकि दोनों ही अविद्या से ग्रसित हैं।
प्रेम का पारमार्थिक स्वरूप
प्रेम प्यार नही है। प्रेम में प्यार नही होता है। प्यार किया जाता है, प्रेम होता है। जो किया जाता है, उसका कोई कारण होता है, और जिसका कोई कारण है, वो सापेक्ष होता है। और जो सापेक्ष है वो न सत है और न असत, सिर्फ मिथ्या ही है, मिथ्या के प्रति अनुराग दुख का हेतु है। प्रेम होता है, जो होता है, वो सदैव होता है उसके होने का कोई कारण नही होता। प्रेम अनादि है। प्रेम का कोई कारण नही, अतः इसका कोई अंत नहीं। प्रेम अविद्या का नाश है। जहां अविद्या है वहां प्रेम नही, वहां प्यार है। अविद्या की स्थिति में ही प्यार उत्पन्न होता है। प्रेमपूर्ण होना सार्वभौमिक प्रेम है। जहां प्यार है वहां प्रेम नही बस प्रेम की संभावना है, और जहां प्रेम हैं वहां प्यार नही वहां प्यार की कोई संभावना नहीं।
दुख निरोध प्रेम है। प्रेम में दुख नही रहता। अविद्या का नाश ही दुख निरोध है। अविद्या के नाश से व्यक्ति परम प्रेमपूर्ण हो जाता है। अपरोक्षानुभुति से अविद्या का नाश होता है। अपरोक्षानुभुति से व्यक्ति प्रेमत्व को प्राप्त होता है। प्रेम में द्वैत का अत्यंतिक नाश हो जाता है। प्रेम में व्यक्ति को दो नही दिखता सिर्फ एक ही दिखता है। प्रेम में व्यक्ति सभी में स्वयं को देखता है। हर वस्तु में, हर जीव में वो स्वयं को देखता है, स्वयं के अस्तित्व को ही देखता है। प्रेम सभी में एक को देखना है। प्रेम आत्मबोध है, आत्मबोध में व्यक्ति प्रेम हो जाता है।